આ અંગે અેનઆઈઅેઅે કેન્દ્રને પાઠવેલા પત્રમાં અેવા સવાલો કર્યા છે કે અધિકારીઓઅે પહેલા રાઉન્ડમાં કેવાં પગલાં લીધાં હતાં અને આઈજી પોતે બનાવ સ્થળે કેમ ન આવ્યા? તેમજ ડીઆઈજી દ્વારા અેસઅેસપીને કેવાં પાસાંઓની તપાસ કરવા જણાવી સેનાની રજૂઆત કેમ ઠુકરાવી દેવાઈ? અધિકારી તુરને જ્યારે સલવિંદરે ફોન કર્યો ત્યારે તેમણે કંટ્રોલરૂમમાં વાત કરવા કેમ જણાવ્યું હતું? બક્ષી અને બાકીના અધિકારીઓ વચ્ચે સંકલનની ખામી કેમ રહી ગઈ? અને આતંકવાદીઓ અંગે અેલર્ટ કેમ જાહેર કરવામાં આવ્યું નહિ? તેવા અનેક સવાલો કર્યા છે. અેનઆઈઅેેઅે આ ઉપરાંત અેવી પણ રજૂઆત કરી છે કે આ મામલે અધિકારીઓની કોલ ડિટેઈલ કઢાવવામાં આવે તો ખ્યાલ આવશે કે આ તમામ અધિકારાઓ આ બાબતે કેટલા ગંભીર હતા.